CELEX: 32021R2063
Language: fi
Date: 2021-08-25 00:00:00
Title: Komission delegoitu asetus (EU) 2021/2063, annettu 25 päivänä elokuuta 2021, tiettyjen kalakantojen kalastusta läntisillä vesialueilla kaudella 2021–2023 koskevan purkamisvelvoitteen täytäntöönpanoa koskevien yksityiskohtien erittelemisestä annetun delegoidun asetuksen (EU) 2020/2015 muuttamisesta ja oikaisemisesta

26.11.2021   
               
               
                  FI
               
               
                  Euroopan unionin virallinen lehti
               
               
                  L 421/6
               
            
         KOMISSION DELEGOITU ASETUS (EU) 2021/2063,
         annettu 25 päivänä elokuuta 2021,
         tiettyjen kalakantojen kalastusta läntisillä vesialueilla kaudella 2021–2023 koskevan purkamisvelvoitteen täytäntöönpanoa koskevien yksityiskohtien erittelemisestä annetun delegoidun asetuksen (EU) 2020/2015 muuttamisesta ja oikaisemisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon läntisillä vesialueilla ja niiden lähivesialueilla kalastettuja kantoja ja näitä kantoja hyödyntäviä kalastuksia koskevasta monivuotisesta suunnitelmasta, asetusten (EU) 2016/1139 ja (EU) 2018/973 muuttamisesta ja neuvoston asetusten (EY) N:o 811/2004, (EY) N:o 2166/2005, (EY) N:o 388/2006, (EY) N:o 509/2007 ja (EY) N:o 1300/2008 kumoamisesta 19 päivänä maaliskuuta 2019 annetun Euroopan parlamentin ja neuvoston asetuksen (EU) 2019/472 (1) ja erityisesti sen 13 artiklan,
         sekä katsoo seuraavaa:
         
                     (1)
                  
                  
                     Komission delegoidussa asetuksessa (EU) 2020/2015 (2) eritellään yksityiskohdat tiettyjen pohjakalakantojen kalastusta läntisillä vesialueilla kaudella 2021–2023 koskevan purkamisvelvoitteen täytäntöönpanosta Alankomaiden, Belgian, Espanjan, Portugalin ja Ranskan, jäljempänä ’lounaisten vesialueiden jäsenvaltiot’, sekä Alankomaiden, Belgian, Espanjan, Irlannin ja Ranskan, jäljempänä ’luoteisten vesialueiden jäsenvaltiot’, esittämien kahden yhteisen suosituksen perusteella.
                  
               
                     (2)
                  
                  
                     Delegoidun asetuksen (EU) 2020/2015 nojalla purkamisvelvoitetta koskevia tiettyjä poikkeuksia ja vapautuksia sovelletaan väliaikaisesti 31 päivään joulukuuta 2021 saakka. Näissä tapauksissa jäsenvaltioiden, joilla on välitön kalastuksenhoitoetu, olisi toimitettava poikkeusta tai vapautusta tukevaa tieteellistä lisänäyttöä mahdollisimman pian ja viimeistään 1 päivänä toukokuuta 2021. Tieteellis-teknis-taloudellisen kalastuskomitean (STECF) olisi arvioitava toimitetut tieteellisen tiedot viimeistään 31 päivänä heinäkuuta 2021.
                  
               
                     (3)
                  
                  
                     Luoteisten vesialueiden jäsenvaltiot toimittivat luoteisten vesialueiden neuvoa-antavaa toimikuntaa ja pelagisten kantojen neuvoa-antavaa toimikuntaa kuultuaan komissiolle 30 päivänä huhtikuuta 2021 yhteisen suosituksen, jossa pyydettiin muuttamaan tiettyjen kalastusten poisheittämissuunnitelmaa luoteisilla vesialueilla.
                  
               
                     (4)
                  
                  
                     Lounaisten vesialueiden jäsenvaltiot toimittivat lounaisten vesialueiden neuvoa-antavaa toimikuntaa ja pelagisten kantojen neuvoa-antavaa toimikuntaa kuultuaan komissiolle 30 päivänä huhtikuuta 2021 yhteisen suosituksen, jossa pyydettiin muuttamaan tiettyjen kalastusten poisheittämissuunnitelmaa lounaisilla vesialueilla.
                  
               
                     (5)
                  
                  
                     STECF tarkasteli näitä yhteisiä suosituksia toukokuussa 2021 (3). Komissio esitteli delegoitujen säädösten luonnokset jäsenvaltioiden edustajista koostuvalle asiantuntijaryhmälle 16 päivänä heinäkuuta 2021 pidetyssä kokouksessa, johon Euroopan parlamentti osallistui tarkkailijana.
                  
               
                     (6)
                  
                  
                     Delegoidussa asetuksessa (EU) 2020/2015 vahvistetaan luoteisilla vesialueilla (Kansainvälisen merentutkimusneuvoston (ICES) suuralueet 5 (lukuun ottamatta aluetta 5a ja ainoastaan unionin vedet alueella 5b), 6 ja 7) sovellettavien poikkeusten ja vapautusten soveltamisala. Samassa asetuksessa vahvistettiin lounaisilla vesialueilla (ICES-suuralueet 8, 9 ja 10 (Azoreita ympäröivät vedet)) ja Itäisen Keski-Atlantin kalastuskomitean (CECAF) alueilla 34.1.1, 34.1.2 ja 34.2.0 (Madeiraa ja Kanariansaaria ympäröivät vedet) sovellettavien poikkeusten ja vapautusten soveltamisala. Oikeudellisen selkeyden vuoksi näiden toimenpiteiden soveltamisessa olisi viitattava nimenomaisesti unionin vesiin näillä alueilla. Sen vuoksi delegoitua asetusta (EU) 2020/2015 olisi muutettava.
                  
               
                     (7)
                  
                  
                     Luoteisten vesialueiden jäsenvaltiot pyysivät uutta eloonjäämisasteeseen perustuvaa vapautusta nuotilla (SSC) ICES-alueilla 7b–7k pyydetylle punakampelalle. Luoteisten vesialueiden jäsenvaltiot toimittivat uutta tieteellistä näyttöä punakampelan korkeasta eloonjäämisasteesta kyseisessä kalastuksessa. Näyttö toimitettiin STECF:lle, joka totesi (4), että eloonjäämisastetta koskevat tiedot ovat luotettavia ja antavat vankat eloonjäämisennusteet kyseisen kalastuksen osalta. Sen vuoksi vapautus olisi sisällytettävä delegoituun asetukseen (EU) 2020/2015.
                  
               
                     (8)
                  
                  
                     Delegoidun asetuksen (EU) 2020/2015 10 artiklan 4 kohdan b alakohdassa myönnetään korkeaan eloonjäämisasteeseen perustuva vapautus ICES-suuralueella 8 pohjatrooleilla pyydetylle marmorirauskulle 31 päivään joulukuuta 2021 saakka. Lounaisten vesialueiden jäsenvaltiot pyysivät, että kyseisen vapautuksen voimassaoloa jatkettaisiin 31 päivään joulukuuta 2023 saakka. STECF tarkasteli lounaisten vesialueiden jäsenvaltioiden toimittamaa tieteellistä näyttöä ja totesi, että eloonjäämisaste on viimeisimmissä tutkimuksissa alhainen mutta vaihtelee suuresti. Vuodeksi 2021 on kuitenkin suunnitteilla lisätutkimuksia, joissa yhdistyvät aluksella havaittu elinvoimaisuus ja vankeudessa tapahtuva seuranta. Vapautuksen voimassaoloa olisi sen vuoksi jatkettava vuoteen 2022, jotta tutkimusten loppuun saattamiseen jäisi riittävästi aikaa. Jäsenvaltioiden on toimitettava näiden STECF:n tutkimusten tulokset viimeistään 1 päivänä toukokuuta 2022.
                  
               
                     (9)
                  
                  
                     Delegoidun asetuksen (EU) 2020/2015 13 artiklan 1 kohdan f alakohdassa myönnetään de minimis -poikkeus karjukalaa pohjatrooleilla ICES-alueilla 7b,7c ja 7f–7k pyytäville aluksille. Luoteisten vesialueiden jäsenvaltiot pyysivät täsmentämään, että poikkeuksen laskennan olisi perustuttava kaikilla pyydyksillä saatuihin saaliisiin. STECF totesi (5), että vaikka tällä pyynnöllä on vaikutuksia sallittuihin poisheitettäviin de minimis -määriin, poisheitettävä määrä ei ole suuri, jos de minimis -taso on 0,5 prosenttia, riippumatta siitä, onko saaliit saatu kaiken tyyppisillä pyydyksillä vaiko ainoastaan pohjatrooleilla. Lisäksi poikkeusta olisi sovellettava ainoastaan täytäntöönpanoasetuksen (EU) N:o 404/2011 liitteessä XI lueteltujen asianomaisten pohjatroolien pyydyskoodeihin. Poikkeus olisi sen vuoksi myönnettävä näillä ehdoilla 31 päivään joulukuuta 2022 saakka. Jäsenvaltioiden on toimitettava STECF:n pyytämät saalistiedot viimeistään 1 päivänä toukokuuta 2022.
                  
               
                     (10)
                  
                  
                     Delegoidun asetuksen (EU) 2020/2015 13 artiklan 1 kohdan a alakohdassa myönnetään de minimis -poikkeus valkoturskaa pohjatrooleilla ja nuotilla ICES-alueilla 7b–7k pyytäville aluksille. Poikkeus myönnettiin ainoastaan joulukuuhun 2021 saakka ottaen huomioon valkoturskan yleinen suojelun taso ICES-suuralueilla 7b–k. Luoteisten vesialueiden jäsenvaltiot pyysivät poikkeuksen voimassaolon jatkamista. STECF tarkasteli luoteisten vesialueiden jäsenvaltioiden toimittamaa tieteellistä näyttöä ja totesi (6), että poisheittämisaste on suhteellisen alhainen ja että valikoivuus on parantunut Kelttienmerellä käyttöön otettujen korjaavien toimenpiteiden myötä (7). Kelttienmeren valkoturska on kuitenkin Kelttienmeren turskasaaliisiin läheisesti liittyvä kanta, jota seurataan tarkasti. Sen vuoksi poikkeusta olisi jatkettava 31 päivään joulukuuta 2022 saakka, ja jäsenvaltioiden on toimitettava STECF:n pyytämät saalistiedot viimeistään 1 päivänä toukokuuta 2022.
                  
               
                     (11)
                  
                  
                     Delegoidun asetuksen (EU) 2020/2015 14 artiklan 1 kohdassa myönnetään de minimis -poikkeus valkoturskaa pelagisilla trooleilla, puomitrooleilla, pohjatrooleilla ja nuotilla ICES-suuralueella 8 pyytäville aluksille. Pyydysluetteloon ei kuitenkaan sisällytetty pelagisia trooleja (OTM, PTM ja TM) vastaavia pyydyksiä. Lounaisten vesialueiden jäsenvaltiot pyysivät komissiota oikaisemaan tämän puutteen. Poikkeusta olisi sen vuoksi muutettava.
                  
               
                     (12)
                  
                  
                     Delegoitua asetusta (EU) 2020/2015 olisi sen vuoksi muutettava ja oikaistava.
                  
               
                     (13)
                  
                  
                     Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, tämän asetuksen olisi tultava voimaan heti sen julkaisemisen jälkeen. Sitä olisi sovellettava 1 päivästä tammikuuta 2022,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) 2020/2015 seuraavasti:
            
                        1)
                     
                     
                        Korvataan 1 artikla seuraavasti:
                        ”Asetuksen (EU) N:o 1380/2013 15 artiklan 1 kohdassa säädettyä purkamisvelvoitetta sovelletaan unionin vesillä luoteisilla vesialueilla (ICES-suuralueet 5, 6 ja 7), unionin vesillä lounaisilla vesialueilla (ICES-suuralueet 8, 9 ja 10 (Azoreita ympäröivät vesialueet)) sekä unionin vesillä CECAF-alueilla 34.1.1, 34.1.2 ja 34.2.0 (Madeiraa ja Kanariansaaria ympäröivät vesialueet) pohjakalalajien ja pelagisten lajien kalastuksessa tämän asetuksen mukaisesti kaudella 2021–2023.”
                     
                  
                        2)
                     
                     
                        Lisätään 6 artiklan 1 kohtaan f alakohta seuraavasti:
                        
                                    ”f)
                                 
                                 
                                    punakampela (Pleuronectes platessa), jota pyydetään ICES-alueilla 7b–7k nuotilla (SSC).”
                                 
                              
                  
                        3)
                     
                     
                        Korvataan 10 artiklan 4 kohdan b alakohta seuraavasti:
                        
                                    ”b)
                                 
                                 
                                    joka pyydetään ICES-suuralueella 8 pohjatrooleilla, 31 päivään joulukuuta 2022 saakka. Jäsenvaltioiden, joilla on välitön kalastuksenhoitoetu, on toimitettava pohjatrooleilla pyydettävää marmorirauskua koskevaa vapautusta tukevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi kyseiset tieteelliset tiedot 31 päivään heinäkuuta 2022 mennessä.”
                                 
                              
                  
                        4)
                     
                     
                        Korvataan 13 artiklan 1 kohdan f alakohta seuraavasti:
                        
                                    ”f)
                                 
                                 
                                    karjukalaa (Caproidae) enintään 0,5 prosenttia pohjatrooleilla (OTT, OTB, TBS, TBN, TB ja PTB) ICES-alueilla 7b,7c ja 7f–7k pyytävien alusten kyseisen lajin vuotuisesta kokonaissaaliista;”.
                                 
                              
                  
                        5)
                     
                     
                        Korvataan 13 artiklan 2 kohta seuraavasti:
                        ”Edellä 1 kohdan a alakohdassa vahvistettua de minimis -poikkeusta sovelletaan 31 päivään joulukuuta 2022 saakka. Jäsenvaltioiden, joilla on välitön kalastuksenhoitoetu, on toimitettava saaliiden koostumusta koskevaa tieteellistä lisätietoa mahdollisimman pian ja viimeistään 1 päivänä toukokuuta 2022. STECF arvioi toimitetut tieteelliset tiedot 31 päivään heinäkuuta 2022 mennessä.”
                     
                  
                        6)
                     
                     
                        Korvataan 14 artiklan 1 kohdan m alakohta seuraavasti:
                        
                                    ”m)
                                 
                                 
                                    valkoturskaa (Merlangius merlangus) enintään 5 prosenttia pelagisilla trooleilla, puomitrooleilla, pohjatrooleilla ja nuotilla (pyydyskoodit OTB, OTT, OTM, PTB, PTM, TBN, TBS, TBB, OT, PT, TX, TM, SSC, SPR, SDN, SX ja SV) ICES-suuralueella 8 pyytävien alusten kyseisen lajin vuotuisesta kokonaissaaliista;”.
                                 
                              
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022 alkaen 31 päivään joulukuuta 2023 saakka.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 25 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 83, 25.3.2019, s. 1.
         
            (2)  Komission delegoitu asetus (EU) 2020/2015, annettu 21 päivänä elokuuta 2020, tiettyjen kalakantojen kalastusta läntisillä vesialueilla kaudella 2021–2023 koskevan purkamisvelvoitteen täytäntöönpanoa koskevien yksityiskohtien erittelemisestä (EUVL L 415, 10.12.2020, s. 22).
         
            (3)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (4)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (6)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (7)  Neuvoston asetus (EU) 2021/92, annettu 28 päivänä tammikuuta 2021, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2021 (EUVL L 31, 29.1.2021, s. 31).